[{"text_idx": "#000000", "text": "Reta enketo de UN kalkulas esperantistojn"}, {"text_idx": "#000001", "text": "Unuig\u0302intaj Nacioj en sia 75-a datreveno unuafoje aperigis retan enketon ankau\u0306 en Esperanto. Lau\u0306 Renato Corsetti tio estas grava atingo, kaj indas ke lau\u0306eble multaj esperantistoj plenigu la enketilon por diri sian opinion pri la monda evoluo, sed ankau\u0306 por atentigi pri sia ekzisto."}, {"text_idx": "#000003", "text": "C\u0302i-jare okazas la 75-jara datreveno de Unuig\u0302intaj Nacioj. Estas okazo por festi unuflanke kaj samtempe por malfesti. Fakte la maljuna 75-jara sinjorino neniam fartis pli malbone kaj neniam s\u0302i estis pli malatentata de c\u0302iuj membroj de sia komunumo."}, {"text_idx": "#000004", "text": "La oficiale afis\u0302ita ideo de la fondintoj estis: ni evitu militojn en la mondo dum la estonta tempo. C\u0302i tiu organizaj\u0302o estas la loko, kie s\u0302tatoj renkontig\u0302u kaj solvu siajn problemojn per intertraktado lau\u0306 la internacia juro. Ni forgesu la longan historion de militaj masakroj, per kiu la homaro g\u0302is la dua mondmilito disvastigis siajn ideojn."}, {"text_idx": "#000005", "text": "La neoficiale afis\u0302ita realo estis; ni, la venkintoj de la dua mondmilito, refondu internacian ligon de nacioj, kiel faris la venkintoj de la unua mondmilito. C\u0302i-foje ni, la venkintoj, tenu g\u0302in firme sub nia kontrolo per la Sekureca Konsilantaro, en kiu ni rajtas haltigi c\u0302ion, kio ne plac\u0302as al ni."}, {"text_idx": "#000006", "text": "Sed la militoj ne c\u0302esis kaj UN ne povis haltigi ilin. G\u0302i povis interveni nur en okazoj, en kiuj neniu vere havis intereson, ekzemple se Burkinafaso invadus C\u0302adon, sed g\u0302i ne povis interveni se Usono provis invadi Vjetnamujon kaj en similaj okazoj. Nek c\u0302esis aliaj grandaj problemoj, kiel malsato en la mondo au\u0306 manko de necesejoj en la mondo au\u0306 ec\u0302 la alproksimig\u0302o de la fino de la mondo pro varmig\u0302o de la terglobo."}, {"text_idx": "#000008", "text": "Do ec\u0302 la simpla ideo havi iun formalan kunlaborejon por pace kaj kunlabore solvi problemojn renkontas pli kaj pli da mokoj kaj rektaj kontrau\u0306staroj. Kiu ne au\u0306dis pri \"Unue Usono!\", la slogano de la nuna usona registaro?"}, {"text_idx": "#000009", "text": "En c\u0302i tiu etoso la subteno de registaroj al UN estas c\u0302iam pli s\u0302ancelig\u0302anta. Multaj s\u0302tatoj rifuzas pagi siajn kotizojn al UN. UN, kiel UEA, suferas pro manko de membroj. Reage al tio, g\u0302i nun provas akiri la subtenon de la normalaj homoj, de la civitana socio, kiel oni diras."}, {"text_idx": "#000011", "text": "C\u0302ar la respondoj estas absolute liberaj, vi ne bezonas esti subtenanto de UN por reagi, sed gravas, ke vi reagu kaj donu vian opinion pri la nuna UN kaj pri la dezirinda UN en Esperanto. Neniam esperantistoj havis tian eblecon rekte paroli al UN en Esperanto. Mi certas, ke ni povos teni nian relative bonan pozicion, kiun ni havas nuntempe en la reto."}, {"text_idx": "#000012", "text": "Cetere alia eblo estas alig\u0302i al la grupo \u201cUN75 en Esperanto\u201d en Facebook, starigita de la oficejo de UEA c\u0302e UN, kaj doni vian opinion tie. La plej atentindaj kontribuoj estos tradukitaj kaj komunikitaj al UN."}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000015", "text": "S\u0302ajnas al mi ke estas iom nesag\u0302e akcenti tiel multe la aktualajn defiojn al UN kaj tiel malmulte g\u0302iajn atingojn. Oni preskau\u0306 ricevas la impreson ke UN turnis sin al la Esperantistoj pro malespero pri aliaj grupoj \u2014 kaj ne ke la Esperanta versio de la enketo estas rezulto de longdau\u0306ra kaj pacienca laboro kreinta simpation por Esperanto en la UN-sistemo."}, {"text_idx": "#000016", "text": "C\u0302u alivorte: UN ig\u0302is jam tiom sensignifa, ke g\u0302i ec\u0302 pretas entrepreni ion Esperanto-rilatan?"}, {"text_idx": "#000017", "text": "La enketilo ne funkcias. Mi ec\u0302 provis alig\u0302i de la UNa retpag\u0302o, sed la rezulto estas la sama."}, {"text_idx": "#000019", "text": "Hodiau\u0306 mi sukcesis per Android."}, {"text_idx": "#000030", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]